समारोह में समाज के लिए विभिन्न क्षेत्रों में उल्लेखनीय कार्य करने वाली शांति किंडो, दीपिका सूद, अंजू अनामिका, रेखा शर्मा, नूतन धामा, रजिया सुल्तान, दर्शना शर्मा को भी सम्मानित किया गया। झारखण्ड के आदिवासी इलाकों में महिला उत्थान की अलख जगाने वाली शांति किंडो अपने सम्मान पर बेहद उत्साहित दिखीं। उन्होंने भावुक अंदाज में अपने सम्मान को वास्तव में संघर्ष का सम्मान बताया। इस वर्ष अंतरराष्‍ट्रीय मलाला अवार्ड प्राप्‍त करने वाली 15 साल की रजिया सुल्‍तान ने कहा कि आज जरुरत बच्‍चों का बचपन बचाने और उनका रुख बाल श्रम से शिक्षा की ओर मोड़ने की अहम जरुरत है। अंजू अनामिका, नूतन धामा, दर्शना शर्मा, दीपिका सूद, रजिया सुलतान ने भी अपने संबोधन में महिला उत्थान के विभिन्न बिंदुओं और वर्तमान दशा पर प्रकाश डाला।